# Reglement – utleie av idrettshallen, Halden

Oppdatert per 14.12.2023

1. Reglementet gjelder for bruk av idrettshallen ved Høgskolen i Østfold, studiested Halden, ved utleie/utlån til studenter og ansatte ved høgskolen.

2. All bruk av idrettshallen skal skje etter inngått avtale med utleier v/servicetorget i Halden.

3. Tilgjengelige tider er hverdager kl. 1600-2200. Det er ikke utleie i helgene, i skolens ferier eller på helligdager.

5. Røyking er ikke tillatt innendørs eller ved inngangspartiet ved høgskolen.

6. Berusede personer har ikke adgang til idrettshallen, og det er ulovlig å nyte rusmidler i lokalene.

7. Dyr er ikke tillatt i lokalene.

8. Alle brukere skal benytte innesko. Det er ikke tillatt med klister eller lignende

9. Det er ikke tillatt med mat og drikke bortsett fra vann.

10. Leietaker skal sørge for at lokalene er ryddige og i orden etter bruk. Tørk over flater når det er nødvendig. Alt utstyr skal settes tilbake på plass. Ta bilde av rommet når du kommer – det er slik det skal se ut når dere drar.

12. Leietaker plikter å gjøre seg kjent med branninstruks for anlegget, og plassering av rømningsvei og slokkeutstyr. Nødutgangene skal være frie og kun brukes til sitt bestemte formål.

12. Leietaker er økonomisk ansvarlig for skader på eiendom eller utstyr på bakgrunn av at reglementet ikke er fulgt, eller ved andre brudd/mislighold av leieavtalen.

13. Ved alvorlige brudd kan leietaker utestenges og nektes videre leie.

Kontaktinformasjon: Ved akutte problemer eller hendelser, ring studentvakt på telefon 69 60 82 00.